
ACTA DE JUNTA GENERAL EXTRAORDINÀRIA I UNIVERSAL DE SOCIS
DE ..............., SL


En el domicili social de la societat ..............., SL (d’ara endavant, la “societat”), situat a ..............., a les ............... hores del dia ..............., trobant-se presents o representats degudament la totalitat dels socis titulars del 100,00% del capital social assumit de la societat, acorden per unanimitat constituir-se en Junta General Extraordinària de Socis, amb caràcter universal, a l’empara del que estableixen els estatuts socials de la societat i l’article 178 del Reial decret legislatiu 1/2010, de 2 de juliol, pel qual s’aprova el text refós de la Llei de societats de capital (d’ara endavant, la “LSC”).

Actua com a president/a el Sr./Sra. ............... i com a secretari/ària, el Sr./Sra. ..............., escollits per unanimitat dels assistents per ocupar aquests càrrecs en aquesta Junta.

A l’efecte del que preveu l’article 180 de la LSC, s’informa que assisteix a aquesta Junta ............... (l’administrador únic/els administradors mancomunats/els administradors solidaris) de la societat.

Oberta la sessió, i en compliment del que preveuen l’article 192 de la LSC i els articles 97 i 98 del Reglament del Registre Mercantil, es confecciona la llista d’assistents, en la qual consta la concurrència, personal o per representació, a aquesta Junta, de tots els socis titulars de la totalitat del capital social de la societat. La llista d’assistents s’incorpora a aquesta acta a continuació fent constar el nom de les persones assistents, i tots ells la signen degudament.

Llista d’assistents:

1. ............... (nom i cognoms), assisteix personalment, com a soci/sòcia titular de ............... (nombre) participacions socials. 
Firma a continuació:

(signatura)


2. ............... (nom i cognoms), assisteix en nom i representació del soci/sòcia ..............., titular de ............... (nombre) participacions socials. 
Firma a continuació:

(signatura)


(Enumereu tots els socis. S’assumeix que assisteixen tots els socis de la societat presencialment i que tots són persones físiques.)

Ratificada per totes les persones assistents la seva voluntat unànime de reunir-se en Junta General Extraordinària de Socis de caràcter universal, el president/a la declara constituïda vàlidament i amb aptitud legal suficient per a prendre tota classe d’acords i decisions sobre els punts continguts en l’ordre del dia següent, que és acceptat per unanimitat de totes les persones assistents.

ORDRE DEL DIA

Primer. Aportacions dels socis a fons perdut (compte 118), sense contraprestació i sense modificació del capital social

Segon. ............... 

(Enumereu tants punts de l’ordre del dia com sigui necessari.)

Sotmesos a deliberació els punts de l’ordre del dia, i no havent-se sol·licitat constància de cap intervenció, els reunits adopten, per unanimitat, els següents

ACORDS

Primer. Aportacions dels socis a fons perdut (compte 118), sense contraprestació i sense modificació del capital social

La Junta General acorda, per unanimitat, que els socis de la societat realitzin unes aportacions dineràries a fons perdut, sense contraprestació ni dret a la restitució, per un import total de ............... euros, les quals s’han de comptabilitzar a l’epígraf “Altres aportacions de socis” (compte 118 del Pla general de comptabilitat), com a part dels fons propis de la societat.

Aquestes aportacions no suposen, en cap cas, una ampliació de capital social, ni comporten la creació de noves participacions socials ni la modificació del valor nominal de les participacions existents, ni doten els socis aportants de cap dret polític o econòmic addicional al que ja els correspon per la seva condició de socis, per la qual cosa no és necessari modificar els estatuts socials ni atorgar cap escriptura pública d’ampliació de capital.

Les aportacions es realitzen a prorrata de la participació de cadascun dels socis en el capital social de la societat. En conseqüència, les aportacions de cada soci són les següents: 

1. ..............., titular de ............... participacions socials, aporta ............... euros.

2. ..............., titular de ............... participacions socials, aporta ............... euros.

(Enumereu tots socis que fan les aportacions proporcionals i l’import concret que li correspon aportar a cadascun d’ells en funció de la seva participació en el capital social. Els imports individuals han de sumar l’import total indicat anteriorment.)

Les aportacions s’han de realitzar mitjançant transferència bancària al compte corrent de la societat, en el termini de ............... dies naturals a comptar de la data d’aquesta acta, i la societat n’ha d’acreditar la recepció mitjançant el certificat bancari corresponent.

La Junta General acorda igualment per unanimitat facultar l’òrgan d’administració de la societat perquè comptabilitzi degudament aquestes aportacions en els llibres socials de la societat i realitzi tots els actes que siguin necessaris o convenients per a l’execució d’aquest acord.

Segon. ...............

...............

(Si escau, afegiu altres punts de l’ordre del dia.)

El secretari/ària redacta i llegeix aquesta acta, que és aprovada per unanimitat dels assistents en el mateix acte de la reunió, al final de la sessió, i la signa el secretari/ària amb el vistiplau i la signatura del president/a.

I, en la mesura que no hi ha més assumptes per tractar, el president/a aixeca la sessió.

Vistiplau del president/a					El secretari/ària



____________________					_____________________
Sr./Sra. ...............						Sr./Sra. ...............


Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.

